Fl-aħħar ħin, Xarabank għamel kuntatt mal-Arċisqof Mons. Charles Scicluna u dawn kienu l-kelmiet tiegħu meta staqsejnih kif iwieġeb għall-kummenti negattivi li qed jiġru dwaru fil- soċjali. Illum, f'jum il- tiegħu, l-Arċisqof ġie attakkat bl-aħrax wara li hu u l-Isqof Mario Grech ħarġu Ittra Pastorali qasira ħafna li fiha ħeġġew lin-nies biex meta jmorru jivvutaw, jivvutaw b'mod responsabbli. L-Ittra Pastorali nqrat fil-parroċċi u l-knejjes kollha ta' Malta u Għawdex waqt il-quddies tas-Sibt filgħaxija u tal-Ħadd li għadda. "Hi responsabbiltà li titlob minna li nagħżlu persuni ta' għaqal u integrità, li jgħożżu u jħaddnu l-valuri etiċi li nemmnu fihom," qalu l-Isqfijiet fl-Ittra Pastorali. Madanakollu, ħafna kienu dawk li fuq Facebook qabdu jattakkaw lill-Isqfijiet qatta bla ħabel u qalu li din l-ittra ma kinitx ħlief propaganda biex in-nies jivvutaw lill-Partit Nazzjonalista. Kien hemm min saħansitra qal li dan huwa l-agħar żmien tar-Reliġjon Kattolika f'Malta u xi nies ikkummentaw li dawn l-Isqfijiet sejrin l-infern. Aħna għamilna kuntatt mal-Arċisqof u staqsejnih x'jikkummenta dwar dan. Qalilna li l-Ittra kienet ċara u qalilna li m'għandux għalfejn iżid aktar ma' dak li diġà fiha l-ittra. U qal: "Dak li għedna jgħodd dejjem u għal kulħadd." Biex taqra l-Ittra Pastorali kollha tista' tagħfas
"Dak li għedna jgħodd dejjem u għal kulħadd" - L-Arċisqof f'kumment li ta lil Xarabank